*Για οικισμούς κ.λπ. με ίδιο όνομα στην Ελλάδα, δείτε: Παραλία*
Συντεταγμένες: 40°16′3.68″N 22°35′46.61″E﻿ / ﻿40.2676889°N 22.5962806°E﻿ / 40.2676889; 22.5962806

Η **Παραλία** είναι παράλιος οικισμός στο Δήμο Κατερίνης στην Πιερία. Αποτελεί έδρα της ομώνυμης Τοπικής Κοινότητας του Δήμου. Βρίσκεται κοντά στις ακτές του Θερμαϊκού Κόλπου και απέχει 7 χιλιόμετρα από την πόλη της Κατερίνης και ο κεντρικός ναός της είναι η Αγία Φωτεινή. Το ομώνυμο Δημοτικό Διαμέρισμα έχει έναν οικισμό, με 1.476 κατοίκους.

Υποδομή
-------

Παραλία Κατερίνης
Εξαιτίας της προνομιακής θέσης της η Παραλία εξελίχθηκε σε σημαντικό τουριστικό κέντρο, με ξενοδοχεία, κέντρα ψυχαγωγίας και αναψυχής και άλλα. Επίσης, σε αυτό συνετέλεσαν η εξαιρετικά εκτεταμένη αμμουδιά της και η γειτνίαση με τον κύριο οδικό και σιδηροδρομικό άξονα της χώρας. Εκτός αυτών, το χωριό έχει μονοθέσιο Νηπιαγωγείο, εξαθέσιο Δημοτικό Σχολείο, Πολιτιστικό Σύλλογο και ιατρείο. Τη δεκαετία του ' 80 έγινε αλιευτικό καταφύγιο. Από αθλητική άποψη, η Παραλία έχει δύο αθλητικά σωματεία: τον Αθλητικό Όμιλο Παραλίας (AO Παραλίας, αγωνίζεται στο ποδόσφαιρο στην Γ΄ ερασιτεχνική του τοπικού πρωταθλήματος της Ε.Π.Σ. Πιερίας) και τον Παραλιακό Αθλητικό Όμιλο. Ως το 1950 η Παραλία ονομαζόταν *Βρωμερόσκαλα*.

Ιστορικά στοιχεία
-----------------

Το χωριό ιδρύθηκε από ψαράδες μετά το 1922. Οι κάτοικοί του ήταν πρόσφυγες από τη Κίο της Μικράς Ασίας. Στην αρχή εγκαταστάθηκαν στη Θεσσαλονίκη. Μερικοί από αυτούς, οι μετέπειτα Παραλιώτες, έφυγαν και πήγαν στη Δαβλία. Εκεί οι κάτοικοι τους καλοδέχθηκαν. Ζούσαν από την γεωργία και την οπωροκηπευτική. Αφού έζησαν για λίγο καιρό εκεί αποφάσισαν να φύγουν, άλλοι βόρεια και άλλοι νότια. Αυτοί που κινήθηκαν βόρεια έφθασαν στην Παραλία του Δήμου Παραλίας και εγκαταστάθηκαν γιατί η περιοχή τους θύμιζε τον τόπο τους. 

Η ονομασία του χωριού πριν τις 1 Φεβρουαρίου 1950 ήταν *Βρωμερόσκαλα*, οπότε και μετονομάστηκε με το ΦΕΚ 39/1950.

Η Κοινότητα Παραλίας ιδρύθηκε το 1957 και αναγνωρίστηκε το 1966. Οι κοινοτικές εκλογές διεξήχθησαν στις 16 Οκτωβρίου 1966 και η εγκατάσταση των νέων κοινοτικών αρχόντων έγινε την 1η Ιανουαρίου 1967. Ο Δήμος Παραλίας δημιουργήθηκε με το Νόμο Καποδίστρια και λειτούργησε ως την 31η Δεκεμβρίου του 2011.

Πολιτισμός
----------

Ο Δήμος διοργανώνει ποικίλες πολιτιστικές εκδηλώσεις με θρησκευτικό, καλλιτεχνικό και αθλητικό περιεχόμενο κυρίως. 

Έτσι, με στρατιωτικές τιμές γίνεται κάθε χρόνο στις 6 Ιανουαρίου ο εορτασμός των Θεοφανίων, με επίκεντρο το ναό της Αγίας Φωτεινής. Επίσης, την Καθαρά Δευτέρα, ο κόσμος μαζεύεται απέναντι από το λιμάνι και γίνονται παραδοσιακοί χοροί συνοδευόμενοι από εδέσματα όπως ελιές, τουρσί, σάμαλι, λαγάνα και φασολάδα. 

Κάθε δύο χρόνια στα τέλη Ιουνίου γίνονται εκδηλώσεις στα πλαίσια της Ναυτικής Εβδομάδας. Οι εκδηλώσεις περιλαμβάνουν εκθέσεις, επιδείξεις σκαφών, παραδοσιακούς χορούς, ναυτικούς αγώνες και μουσικές βραδιές. Πολύ ενδιαφέρον έχουν και οι φολκλορικές εκδηλώσεις που γίνονται με συμμετοχή χωρών όπως η Τυνησία. Οι χώρες παρελαύνουν και στη συνέχεια παρουσιάζονται παραδοσιακοί χοροί.

Τον Αύγουστο διοργανώνεται το διεθνές τουρνουά για νέους "Mytikas Cup" από το Δήμο με συνεργασία της Ε.Π.Σ. Πιερίας. Στις 21 Ιουνίου του 2008 στην Παραλία διεξήχθη το παγκόσμιο πρωτάθλημα μπόντι μπίλντινγκ.

Παραπομπές
----------

1. ↑  «Δημήτρης Λιθοξόου, Μετονομασίες οικισμών στη Μακεδονία». Αρχειοθετήθηκε από το πρωτότυπο στις 30 Ιουνίου 2012. Ανακτήθηκε στις 30 Ιουνίου 2012.
2. ↑  «ΚΙΟΣ». Αρχειοθετήθηκε από το πρωτότυπο στις 10 Μαρτίου 2007. Ανακτήθηκε στις 23 Μαΐου 2009.
3. ↑  Δήμος Παραλίας, Ιστορία[*νεκρός σύνδεσμος*]
4. ↑  «Πανδέκτης: Vromeroskala -- Paralia». *pandektis.ekt.gr*. Ανακτήθηκε στις 12 Δεκεμβρίου 2022.
5. ↑   Νέα Εποχή, 30/4/1966, μέσω ΓΑΚ-Αρχεία Νομού Πιερίας.
6. ↑  Πιερικοί Αντίλαλοι[*νεκρός σύνδεσμος*], *25ο Παγκόσμιο Πρωτάθλημα Body building*, 25 Ιουνίου 2008.

Πηγές
-----

* Συλλογικό έργο, Εγκυκλοπαίδεια Μαλλιάρης- Παιδεία, εκδ. 2006.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Κατερίνης |
| --- |
|  |
| Δημοτική ενότητα Ελαφίνας | 
* Αρωνάς
* Έλαφος
* Εξοχή
* Καταλώνια
* Λαγόρραχη
* Μελιάδι
* Μοσχοπόταμος
* Παλαιό Κεραμίδι
* Τόξο
* Τρίλοφος
 |
|  |
| Δημοτική ενότητα Κατερίνης | 
* Αγία Βαρβάρα
* Ανδρομάχη
* Άνω Άγιος Ιωάννης
* Γανόχωρα
* Κατερίνη
* Νέα Χράνη
* Νεοκαισάρεια
* Νέο Κεραμίδι
* Νέος Άνω Άγιος Ιωάννης
* Ολυμπιακή Ακτή
* Προσήλιο
* Σβορώνος
 |
|  |
| Δημοτική ενότητα Κορινού | 
* Κάτω Άγιος Ιωάννης
* Κορινός
* Κούκος
* Νέα Τραπεζούντα
* Παραλία Κορινού
* Σεβαστή
 |
|  |
| Δημοτική ενότητα Παραλίας | 
* Καλλιθέα
* Παραλία
* Περίσταση
 |
|  |
| Δημοτική ενότητα Πέτρας | 
* Άγιος Δημήτριος
* Άνω Μηλιά
* Καρυές
* Κάτω Μηλιά
* Λόφος
* Μηλιά
* Μοσχοχώρι
* Πέτρα
* Ράχη
* Σκοτεινά
* Φτέρη
* Φωτεινά
* Ψυχιατρικό Νοσοκομείο Πέτρας Ολύμπου\*
 |
|  |
| Δημοτική ενότητα Πιερίων | 
* Βρία
* Ελατοχώρι
* Ρητίνη
 |
|  |
| 
* Έδρα: Κατερίνη
* \*(Οικισμοί με μη μόνιμο πληθυσμό)
 |

 |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παραλία Κατερίνης** |